钦定古今图书集成/理学汇编/文学典/第060卷 > 韦庄
## 钦定古今图书集成/理学汇编/文学典/第060卷 > 韦庄

按《蜀梼》杌庄，字端己，杜陵人，见素之后。乾宁中举进
士，建奏为掌书记。昭宗遇弑，梁祖即位，遣使谕兴元
节度王宗绾，驰驿白建，建谋兴复。庄以“兵者大事，不
可仓卒而行。”乃为建答宗绾书，其略曰：“吾蒙主上恩
有年矣，衣襟之上，宸翰如新，墨诏之中，泪痕犹在。犬
马犹能报主，而况人之臣子乎？自去年三月东还，连
贡二十表，而绝无一使之报，天地阻隔，叫呼何及。闻
上至毂水，臣僚及宫僚千馀人皆为汴州所害。及至
洛，果遭弑逆。自闻此诏，五内糜溃。今两川锐旅，誓雪
国耻，不知来使何以宣谕，示此告勒，令自决进退。”梁
使遂还。梁祖复遣使通好，以建为兄。庄得书，笑曰：“此
神尧骄李密之意也。建之开国，制度”、号令，刑政礼乐，
皆庄所定。拜平章事。卒。有《浣花集》二十卷。

按：《全唐诗话》，庄字端己，杜陵人，见素之后。曾祖少微，
宣宗中书舍人。庄疏旷不拘小节，李询为西川宣谕
和协使，辟为判官。以中原多故，潜欲依王建，建辟为
掌书记，寻召为起居舍人，表留之，后相建为伪平章
事。《感怀》诗云：“长安方悟少年非，人道新诗胜旧诗。十
亩野塘留客钓，一轩春雨对僧棋。花间醉任黄莺语，
亭上吟从白鹭窥。大道不将炉冶去，有心重筑太平
基。”或谓此诗包括生成，果为台辅。